      Z A P I S N I K

S 12. sjednice Upravnoga vijeća Pučkog otvorenog učilišta Slatina održane u petak 17. srpnja 2026. godine s početkom u 12:00 u prostorijama ravnateljstva Pučkog otvorenog učilišta Slatina

PRISUTNI ČLANOVI UPRAVNOGA VIJEĆA: 

1. Alen Đurasek - predsjednik 

2. Ivana Strupar - zamjenica predsjednika

3. Marina Brusić - član i zapisničar,

4. Šoltić Saša- član
Odsutni:

 Luka Repić – član, opravdao izostanak
PORED ČLANOVA UPRAVNOGA VIJEĆA SJEDNICI PRISUSTVUJE: 

Danijela Fabric Fabijanac, mag.educ.philol.croat. – ravnateljica POU Slatina

ZAPISNIK VODI: Marina Brusić

ZAKLJUČAK

Predsjednik Upravnog vijeća otvorio je 12. sjednicu, pozdravio sve prisutne, ustanovio da imamo kvotu za sjednicu, te pročitao dnevni red. Pozvao je prisutne da iznesu prijedloge za dopunu ili izmjenu dnevnog reda.

Kako se nitko nije javio za riječ dnevni red je jednoglasno usvojen sa 4 glasa ZA. 
D N E V N I   R E D:

1. Usvajanje zapisnika s jedanaeste sjednice UV, 

2. Donošenje Odluke o raspisivanju natječaja za ravnatelja/icu Pučkog otvorenog učilišta                                       Slatina,

3. Prijedlog Pravilnika o jednostavnoj nabavi roba, usluga i radova, te provedbi projektnih natječaja, 

4. Prijedlog pravilnika o Etičkom kodeksu,

5. Traženje suglasnosti UV za kupovinu vanjskih LCD TOTEMA do praga bagatelne nabave,

6. Razno.

TOČKA 1.
Na zapisnik s jedanaeste sjednice nije bilo primjedbi. Zapisnik je jednoglasno usvojen.
TOČKA 2.

Ravnateljica govori da smo po zakonu dužni raspisati natječaj 90 dana prije isteka mandata. Natječaj mora biti objavljen u NN i na našim stranicama kako je propisano u Zakonu te u našim aktima. Odluka je jednoglasno donesena i ide u objavu početkom kolovoza.
TOČKA 3. 
Ravnateljica  objašnjava da se Zakon od 01. rujna mijenja, da smo usklađeni sa Zakonom. Članovi su već upoznati i nije bilo dodatnih pitanja. S obzirom da prijedlog pravilnika mora ići na javno savjetovanje, članovi su se složili da Pravilnik stavimo na usvajanje nakon savjetovanja s javnošću u kolovozu. 
TOČKA 4.
Članovi su pročitali prijedlog Etičkog kodeksa koji je revidiran i nije bilo dodatnih pitanja. Pravilnik je jednoglasno usvojen. 
TOČKA 5. 

Ravnateljica članovima govori da su totemi već duže vrijeme neispravni i ne mogu se popraviti jer su kineski i nema dijelova. Objasnila je da smo istražili i pronašli toteme s 5 godina garancije po 13.000,00 eura. S Gradom se treba još dogovoriti hoće li ostati na istom mjestu. Članovi su bez dodatnih pitana dali jednoglasno suglasnost za nabavku novih totema.

TOČKA 6.
Pod točkom razno ravnateljica govori da smo 1. lipnja 2026. godine zaprimili mail od ASOO s Godišnjim planom provedbe vanjskog vrednovanja ustanova za obrazovanje odraslih za 2027. godinu. Naša je Ustanova uvrštena u ovaj godišnji plan. iduće godine na redu za vanjsko vrednovanje.

Vesna Senta koordinatorica je pohađala 26. i 27. travnja 2023. u Osijeku edukaciju/radionicu. 
Prva inačica Izvješća o samovrednovanju, odnosno uspostavljanje sustava osiguravanja kvalitete bilo je gotovo u rujnu 2023. godine. Od toga vremena redovito provodimo cikluse samovrednovanja koji uključuje analizu stanja, planiranje unaprjeđenja, provedbu aktivnosti i evaluaciju postignutih rezultata.

Danko Prlić sudjelovao je na jednodnevnim događanjima s andragoškim temama: „Sveobuhvatna priprema za vanjsko vrednovanje SIU-a: Odgovornost ustanove i uloga polaznika" u Crikvenici, 9. lipnja 2026., a zatim i 16. lipnja 2026. na temu „Priprema zadataka za vrednovanje polaznika programa obrazovanja odraslih" kroz (Aktivnost 2: Jačanje kapaciteta stručnjaka i ostalih dionika u sustavu obrazovanja odraslih u sklopu ESF+ projekta „Daljnji razvoj sustava osiguravanja kvalitete u obrazovanju odraslih i podizanje svijesti o važnosti cjeloživotnog učenja").

Pozvala je članove u ponedjeljak na otvorenje našeg Kina pod zvijezdama. Rekla je članovima da smo prošli projekt koji je prijavljen još 2024. godine. Prvobitno ga nismo prošli, bili smo prvi ispod crte i sad im je ostalo sredstava i povukli su ponovno crtu.  Srezali su nam budžet za oko 30 tisuća eura, ali je financiranje 100%.

Traže nas nadopunu za projekt TURIZAM ZA SVE, tako da se i tome veselimo.
Rekla je članovima da se polako pripremamo za jesen s kazalištima, planiramo projekciju filma KOKE uz gostovanje filmske ekipe.
Planiramo inkluzivne projekcije, i Grad ih je uvrstio u prijavljeni projekt. Trebamo sve više uključiti gluhe, nagluhe, slijepe i slabovidne osobe u kulturni život.
Kako se više nitko nije javio za riječ, sjednica je završena  u  13:00 sati.  
ZAPISNIČAR:                                                                                                                     PREDSJEDNIK:

Marina Brusić
                                                                                                                  Alen Đurasek


                         
KLASA: 003-06/26-01/06
URBROJ: 2189-53-01-26-02

U Slatini, 17. srpnja 2026. god.
